
ih. Os oes Paradwys yn y byd— 
| A gwir ddedwyddyd iddi, 
Maên'n rhaid mai Môn, o bob rhyw lan, 
Yw'r cyntaf fan gâf enwi, 
A bery mwy fel aelwyd mam, 
I ddynion am ddaioni. 


Pan fyddai prinder gynt meŵn gwlad, 
Pob galwad yno'n gwaelu' 

Nî fyddai raid ond troi i Fôn, 
Yn union rhag newynu ; 

Pa ryfedd oedd mewn boreu son 

| Ei galw'n * Fôn Fam Cymru?” 


Pan fynai gelyn gyda'r gad 
(ir Ddwyn o'r hen wlad oludoedd, 
“|? Fe fethai'n hollol yn ei gais, . 
To A'i falais gyda'i filoedd. 
| Diogel ydyw'r wlad i fyw— 
Ei mariau ydyw'r moroedd. 
Oc. 515 lS/0 

Y mae haelioni yn y sir, 
A ddorir yn ddiareb— 

_ Dwg “fara a chaws neu fir a chig,” 

I'w gynyg i bob gwyneb, x 
'Fel na.bo angen neb yn hir 

_ _ Âr randir ei thiriondeb. 


Pa le caiff dieithr ar ei dro, 
Wr taer, fath groesaw tirion ? 
P'le caiff y gwan, heb ffrynd na châr, 
— Mor gynar, wrando'i gwynion, 
Neu forwr dafler ar y traeth 
Ymgeledd maeth i'w galon 2 


Pa le mae praidd a geir, wrth raid, 
Yn ail i'w defaid dofion, 

Neu berchyll haws i'w gwerthu sydd, 
Ar gynydd mewn bargeinion, 

A ph'le cair da o gymaint pris 
A'i dewis wartheg; duon 


Os sonir am y fên a'r wedd, 
Pa ryfedd wedi'r profion, 

Eu bod yn enill yn mhob ffair *|* 
Y gair am fyn'd a'r goron * 

A seinio'u cled yn mhob rhyw waith 

Ar unwaith wna'r cywreinion. 

Pa le ceir gweithwyr gwell ar ddôl 
Na'i gwrol lesol weision, 
Neu!arddwyr a medelwyr da, 
Ragora'n unrhyw gyrion ? 
Anrhydedd roddir i barhau, 
Ar raddau hil Derwyddon. 


Yr awen chwery ar bob bryn, 
Ar delyn drwy'i hardaloedd, 

O glod i'w chyfoeth : sy'n parhau, 
Ei chyndau a'i marchnadoedd, 

A'r ffrwythau tra rhagorol gawn, 
Yn llawn yn ei pherllanoedd. 


Pa ryfedd gweled beirdd pob gwlad, 
O gariad i'w rhagorion, 

I Fôn yn gyru aml bill, 
Er enill ei morwynion, 

Y rhai sydd oll o galon bur, 


Yn medru denu'r dynion 


Derchafu clod ei wlad ei hun, 
Wna pob rhyw ddyn a'i ddoniau, 

Âr fesur llon a phenill hîr, 
Y tuwnir gyda'r tânnau ; 

Ond pe ba'i pawb yn tewi a son, 
Am.Fôn y. canaf finau! 

Arl ymweled â phob bro, 
'Rwy'n blino heb lawenydd, 
Hiraetha 'nghalon am fy ngwlad, 
O gariad i'w magwyrydd ; 


'Rhowch imi'nghlog, am Fôn yr âf, 


Nid oedaf am le dedwydd! 


O- 


Yn AMDDIFAD. 


o 











Fy mam ! fy mam! pwy dd'wed paham 
Y rhoed mewn bedd fy anwyl fam, 
A'i chloi o fewn ei gadarn gol, 

(Am gadael i, fel hyn ar ol ? 


Ni threigla un o'm dagrau i 

I gilfach beddrod ati hi : 
Curiadau'i chalon mwy ni chryn— 
Safasant oll dan dônau'r glyn. 


Ni chaf ei llais, na'i llaw ychwaith, 
I'm harwain ar y ddyrys daith : 
Dwfn yw y môr, b'le bynag 'r af; 
'Rw'n ofni, 'n wir mai boddi wnaf. 


"Oes neb,'o fewn i hyn 0 fan, 
Yn deg â'i law a'm dwg i'r lan— 
O galon frwd i fod yn frawd, 
A. dadleu plaid amddifad tlawd ? 

